Morkel weer vir Surrey beskibaar | Netwerk24
KYK: Klopp kap United-legende Keane
'Baie sensitief, genade. Kan jy jou indink as hy verloor het?'
Dit is amptelik die einde van die Kolpak-era
Die Engelse Krieketraad (ECB) het sy graafskapspanne Donderdag amptelik in 'n skrywe ingelig dat alle Kolpak-ooreenkomste op 1 Januarie 2021 verval.
AB skitter in dramatiese sege vir RCB
RCB is bekend vir die wyse waarop hulle voorheen al oorwinnings weggesmyt het wanneer 'n wen byna 'n sekerheid was.
Microsoft Office, Teams ure lank van lyn af
Microsoft se Office-programme, insluitend die konferensiediens Teams, was Maandagnag ure lank van lyn af vir meeste gebruikers wêreldwyd.
Volhoubare houthuismark is moontlik in SA
Huise in Suid-Afrika kan in die toekoms eerder met hout as met sement en pleister gebou word.
Nuwe wind- en sonkrag: Bedryf is gereed vir bou
Die windkragbedryf kan sowat R40 miljard per jaar se beleggings na Suid-Afrika lok as dit behoorlik ontwikkel word.
'Voetjie-voetjie' lok jou uit die donker spelonk van inperking
Voetjie-voetjie is wat die haikoe is vir poësie, maar net vir die rolprentkuns. Dit is 'n piepklein prentjie wat deur jou kop en hart dartel. Dit is guitig en snaaks, maar ook so 'n bietjie rou en hartseer. Hier vertel twee pare voete 'n liefdesverha
Harry en Meghan is nié die volgende Kardashians
Prins Harry en Meghan Markle, hertogin van Sussex, het berigte ontken dat hulle aan 'n Netflix-realiteitsreeks gaan deelneem.
Blaas-ensemble vir volwassenes in Kaap begin
'n Blaasorkes vir volwasse amateurspelers word tans deur die Kaapstadse Filharmoniese Orkes gevestig en sal gelei word deur Faan Malan, een van Suid-Afrika se voorste blaasmusiekspesialiste en dirigent van die Kaapstadse Filharmoniese Jeugblaas-ensem
Dié ontwerpers maak uitrustings vir Mej. SA-kroningsaand
Net soos wat die toptien-finaliste in die Mej. SA-kompetisie van oor die hele land kom, is die nege ontwerpers wat hul uitrustings vir die kroningsaand maak, ook van 'n rits stede en provinsies afkomstig.
Morkel weer vir Surrey beskibaar
13 Augustus 2020 17:30
Morné Morkel is terug in Engeland om Surrey in Engelse graafskapkrieket te verteenwoordig. Foto: Gallo Images
Die voormalige Protea-snelbouler Morné Morkel is ná die rompslomp wat reise wêreldwyd betref, uiteindelik weer vir Surrey in Engeland beskikbaar.
Die 35-jarige Morkel het hom in Australië bevind toe die inperkings weens die Covid-19-pandemie sport tot stilstand geruk het.
Die 44 paaltjies van Morkel, deesdae 'n Kolpak-speler, was verlede seisoen die meeste vir Surrey in die plaaslike meerdagreeks.
Dié graafskap sal sy terugkeer verwelkom nadat hy sonder 'n rits van sy staatmakers albei sy eerste twee meerdagstryde in die reeks om die Bob Willis-trofee verloor het.
Van Surrey se snelboulers is beseer en die graafskap is verder met 'n klomp spelers in Engeland se groep uitgedun.
Ben Foakes, Sam Curran, Rory Burns en Ollie Pope is in die nasionale groep vir die toetsreeks teen Pakistan, terwyl Jason Roy en Tom Curran in die eendagreeks teen Ierland betrokke was. Reece Topley, Jordan Clark, Nick Kimber, Connor McKerr en Jade Dernbach het almal beserings opgedoen.
Volgens thecricketer.com wag Hashim Amla intussen op die nodige papierwerk om na Engeland te kan reis.
Dean Elgar, Surrey se ander Suid-Afrikaner verlede seisoen, speel nie dié seisoen graafskapkrieket nie.
Surrey is van Saterdag af in Arundel met Hampshire slaags. Hampshire het sonder sy voorste bouler, Kyle Abbott, wat in Suid-Afrika gestrand is, een wedstryd gewen en een verloor.
Van die graafskapspanne is hoopvol om weer van hul buitelandse spelers in die komende T20-reeks tot hul beskikking te hê.
Die bepalings van die Vitality Blast-reeks is vandeesweek bekend gemaak. Dit sal 27 Augustus tot 3 Oktober beslis word.
Van die oorsese spelers wat in die Karibiese Premierliga (18 Augustus tot 10 September) en Indiese Premierliga (19 September tot 10 November) betrokke is, kon nie oorweeg word nie.
Die Sussex Sharks kan weer op die knoppie van die voormalige Protea David Wiese druk.
Die veelsydige Wiese het die begin van die meerdagreeks weens visumprobleme misgeloop, maar het dit intussen uitgestryk en behoort volgens sussexcricket.co.uk voor die einde van die maand weer in Engeland te wees.
Sussex se ander Suid-Afrikaner, Stiaan van Zyl, gaan volgens die webtuiste die hele seisoen misloop, maar sal volgende jaar terug by die graafskap wees. – Sportredaksie